section_heading: Povijest
paragraph_text: Iako je banderija bila prvenstveno vojna organizacija ipak je možemo smatrati i širom društvenom zajednicom na čelu s harambašom, alfirom i drugim službenicima. Članovi banderije nastupali su zajednički, pod svojim barjakom, kod dočeka svjetovnih i crkvenih predstavnika, pri crkvenim proslavama, osobito u procesijama. U banderiji su se zajednički rješavala manja upravna pitanja, suprotstavljanje hajdučiji, u borbi protiv bolesti ili zajedničkih javnih poslova, do suprotstavljanja nepravdama.